ddrg/super_eurlex huggingface dataset:
Uredba (ES) št. 1071/2009 od podjetij zahteva, da dejansko in neprekinjeno opravljajo svoje dejavnosti v operativnem centru, ki ima ustrezno tehnično opremo in naprave ter se nahaja v državi članici sedeža, in dopušča dodatne zahteve na nacionalni ravni, pri čemer je najpogostejša zahteva, da so v državi članici sedeža na voljo parkirna mesta. Vendar te zahteve, ki se ne uporabljajo enakomerno, ne zadoščajo, da bi zagotovile pristno povezavo s to državo članico, da bi se učinkovito borili proti slamnatim družbam, ter da bi zmanjšali tveganje sistematične kabotaže in nomadskih voznikov, ki jih organizira podjetje, h kateremu se vozila ne vrnejo. Glede na to, da so za zagotavljanje pravilnega delovanja notranjega trga na področju prevoza morda potrebna posebna pravila glede pravice do ustanavljanja in opravljanja storitev, je primerno nadalje harmonizirati zahteve glede sedeža in poostriti zahteve, povezane s prisotnostjo vozil, ki jih uporablja prevoznik, v državi članici sedeža. Jasna določitev najkrajšega intervala, v katerem se mora vozilo vrniti, prispeva tudi k zagotavljanju ustreznega vzdrževanja teh vozil s tehnično opremo, ki se nahaja v državi članici sedeža, in omogoča lažji nadzor.

Cikel takih vrnitev bi moral biti usklajen z obveznostjo prevoznega podjetja iz Uredbe (ES) št. 561/2006 Evropskega parlamenta in Sveta (6), da svoje dejavnosti organizira na način, ki vozniku omogoča, da se vrne domov vsaj vsake štiri tedne, tako da je mogoče obe obveznosti izpolniti z vrnitvijo voznika skupaj z vozilom vsaj vsak drugi štiritedenski cikel. Ta uskladitev krepi pravico voznika do vrnitve in zmanjšuje tveganje, da se mora vozilo vrniti zgolj zaradi izpolnitve te nove zahteve glede sedeža. Vendar pa zahteva glede vrnitve v državo članico sedeža ne bi smela pomeniti tudi zahteve, da se določeno število dejavnosti opravi v državi članici sedeža, ali drugače omejiti možnosti prevoznikov, da opravljajo storitve na celotnem notranjem trgu.
(8)

Ta standard se uporablja za vse vrste baznih postaj, razdeljene v pet namestitvenih razredov, ki ustrezajo različnim omejitvam njihove ekvivalentne izotropne sevane moči, in sicer nekaj miliwattov (razred E0), 2 W (razred E2), 10 W (razred E10), 100 W (razred E100) in več kot 100 W (razred E+). Ta uredba bi se morala glede na varnostne razdalje pri namestitvi, ki jih je treba upoštevati na podlagi tega standarda, in glede na to, da Direktiva (EU) 2018/1972 določa, da morajo biti maloobmočne brezžične dostopovne točke oprema majhne moči, uporabljati le za namestitvene razrede E0, E2 in E10. V preglednici 2 iz oddelka 6.2.4 standarda EN 62232:2017 je navedeno, da mora biti najnižji sevalni element antene razreda E10 nameščen vsaj 2,2 metra nad javno potjo v splošni rabi, da se zagotovi razdalja najmanj 20 cm od glavnega snopa antene do telesa 2 m visoke osebe (6).
(2)

Izvedbena uredba Komisije (EU) 2019/707 (3) je podaljšala obdobji odobritve za aktivni snovi famoksadon in flumioksazin do 30. junija 2020 ter obdobja odobritve za aktivne snovi beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, dimetomorf, etefon, etoksazol, fenamifos, fluoksastrobin, folpet, formetanat, metribuzin, milbemektin, Paecilomyces lilacinus sev 251, fenmedifam, fosmet, pirimifos-metil, propamokarb, protiokonazol in S-metolaklor do 31. julija 2020.
(7)

Ta uredba obravnava določitev začasnih mejnih vrednosti v hrani. V ta namen so države članice in nosilci živilske dejavnosti med letoma 2014 in 2018 zbrali veliko število podatkov o prisotnosti. Podatki kažejo splošen trend zniževanja vrednosti, kar kaže na to, da so se proizvodne prakse do določene mere že izboljšale. V posebnem primeru klorata, za katerega ostanki ne izvirajo iz uporabe pesticidov, ampak so posledica uporabe raztopin na osnovi klora pri predelavi hrane in obdelavi pitne vode, bi bilo treba določiti mejne vrednosti „tako nizko, kolikor je to razumno mogoče doseči“ (načelo ALARA) z uporabo dobrih proizvodnih praks, hkrati pa zagotoviti, da so dobre higienske prakse še vedno mogoče. Ta pristop zagotavlja, da nosilci živilske dejavnosti izvajajo ukrepe za preprečevanje in zmanjšanje vsebnosti klorata v hrani, kolikor je to mogoče, da se zavaruje javno zdravje, pa tudi, da upoštevajo potrebo po mikrobiološki varnosti hrane.
(67)

Kot je bilo pojasnjeno, je Komisija ocenila ne le učinek zakonodajne spremembe iz leta 2016 na vložnika, temveč tudi kakršno koli novo subvencijsko shemo, iz katere bi lahko vložnik prejel ugodnosti v OPP in pozneje. Ugotovila je, da vložnik ni bil upravičen do subvencij za shemo proizvodnje v zaprtem sistemu, ker se njegova proizvodnja postrvi nahaja v vodnem zbiralniku za nasipom in ne v zaprtem sistemu, ki bi izpolnjeval zahteve za upravičenost. Komisija je tudi ugotovila, da so bile subvencije za označevanje rib in dobre kmetijske prakse ukinjene leta 2018 oziroma 2019. Poleg tega je Komisija ugotovila in preverila, da je bila subvencija za postrvi mase več kot 1 kg namenjena za postrvi mase več kot 1,2 kg, tj. postrvi, ki ne spadajo pod opredelitev zadevnega izdelka. Nazadnje, kot je pojasnjeno v uvodnih izjavah 40 do 52, vložnik ni prejel podpore za valilnice, zaščitene pred boleznimi, in ni bilo verjetno, da bi vložnik prejel tako podporo do leta 2025. Glede na ponovno oceno novih informacij, kot je pojasnjeno v uvodnih izjavah 46 in 47, je Komisija sklenila, da vložnik v prihodnje ne bo prejel subvencij iz sheme „podpora za gojenje postrvi v valilnicah, zaščitenih pred boleznimi“.
(2)

Enotni trg za zdravstveno in osebno zaščitno opremo je tesno povezan onkraj meja Unije, kot tudi njegove proizvodne vrednostne verige in distribucijska omrežja. To velja zlasti za štiri države članice Evropskega združenja za prosto trgovino. Določitev obvezne predložitve izvoznega dovoljenja pri izvozu nekatere osebne zaščitne opreme v te države bi zato imela zaradi tesne povezanosti proizvodnih vrednostnih verig in distribucijskih omrežij nasproten učinek, saj je ta oprema nujna za preprečevanje nadaljnjega širjenja bolezni in varovanje zdravja zdravstvenih delavcev, ki zdravijo okužene bolnike. Zato je primerno, da se te države izključijo iz področja uporabe Izvedbene uredbe (EU) 2020/402.
(2)

Varnostni svet Združenih narodov (VSZN) je 15. novembra 2019 sprejel Resolucijo (RVSZN) 2498 (2019). V tej resoluciji je ponovno potrjen splošen in popoln embargo na izvoz orožja v Somalijo, spremenjeni pa so tudi izjeme, vnaprejšnja dovoljenja in uradna obvestila glede dobave orožja in njemu sorodnih materialov v Somalijo. Prav tako je v njej potrjena prepoved uvoza oglja iz Somalije, uvedene pa so še omejitve glede komponent improviziranih eksplozivnih naprav v Somalijo.
(1)

„Abdul Haq (tudi (a) Maimaitiming Maimaiti, (b) Abdul Heq, (c) Abuduhake, (d) Abdulheq Jundullah, (e) 'Abd Al- Haq, (f) Memetiming Memeti, (g) Memetiming Aximu, (h) Memetiming Qekeman, (i) Maiumaitimin Maimaiti, (j) Abdul Saimaiti, (k) Muhammad Ahmed Khaliq, (l) Maimaiti Iman, (m) Muhelisi, (n) Qerman, (o) Saifuding). Datum rojstva: 10. 10. 1971 Kraj rojstva: okrožje Chele, območje Khuttan, avtonomna regija Xinjiang Uighur, Kitajska. Državljanstvo: kitajsko. Nacionalna identifikacijska št.: 653225197110100533 (kitajska osebna izkaznica). Drugi podatki: (a) aprila 2009 se je nahajal v Pakistanu, (b) domnevno umrl februarja 2010 v Pakistanu. Datum uvrstitve na seznam iz člena 2a(4)(b): 15. 4. 2009.“ se nadomesti z naslednjim: „Abdul Haq (tudi (a) Maimaitiming Maimaiti, (b) Abdul Heq, (c) Abudu Hake, (d) Abdul Heq Jundullah, (e) 'Abd Al-Haq, (f) Memetiming Memeti, (g) Memetiming Aximu, (h) Memetiming Qekeman, (i) Maiumaitimin Maimaiti, (j) Abdul Saimaiti, (k) Muhammad Ahmed Khaliq, (l) Maimaiti Iman, (m) Muhelisi, (n) Qerman, (o) Saifuding). Datum rojstva: 10. 10. 1971. Kraj rojstva: območje Hetian, avtonomna regija Xinjiang Uighur, Kitajska. Državljanstvo: kitajsko. Nacionalna identifikacijska št.: 653225197110100533 (številka kitajske osebne izkaznice). Drugi podatki: (a) generalni vodja in poveljnik gibanja Eastern Turkistan Islamic Movement. Sodeloval pri zbiranju sredstev in iskanju novih članov za to organizacijo; (b) julija 2016 se je nahajal v Afganistanu; (c) pred tem se je aprila 2009 nahajal v Pakistanu. Datum uvrstitve na seznam iz člena 7d(2)(i): 15. 4. 2009.“;
UREDBA KOMISIJE (EU) 2020/49

z dne 21. januarja 2020

o popravku nemške jezikovne različice Uredbe (EU) 2017/1151 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe Komisije (ES) št. 692/2008

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) (1) ter zlasti člena 8 in člena 14(3) Uredbe,

ob upoštevanju Direktive 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (okvirna direktiva) (2), ter zlasti člena 39(2) Direktive,

ob upoštevanju naslednjega:

(1) V nemški jezikovni različici Uredbe Komisije (EU) 2017/1151 (3) je pomen določb iz točk 4.2.1.1.2 in 4.2.2.1 Podpriloge 4 k Prilogi XXI ter iz točk 3.2.3.2.2.2.2 in 3.2.4.1.1.2.2 Podpriloge 7 k Prilogi XXI, v katerih je navedeno, da se dodatna platišča in pnevmatike ne štejejo kot dodatna oprema, nasproten.

(2) Nemško jezikovno različico Uredbe (EU) 2017/1151 bi bilo zato treba ustrezno popraviti. Druge jezikovne različice te napake ne vsebujejo.

(3) Ukrepi iz te uredbe so v skladu z mnenjem Tehničnega odbora za motorna vozila –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. januarja 2020 Za Komisijo Predsednica Ursula VON DER LEYEN

(1) UL L 171, 29.6.2007, str. 1.

(2) UL L 263, 9.10.2007, str. 1.

(3) Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe Komisije (ES) št. 692/2008 (UL L 175, 7.7.2017, str. 1).
(3)

Višje uvozne dajatve, ki so jih uvedle ZDA, imajo škodljive učinke za vsa vina Unije in ne samo za mirna vina s poreklom iz štirih držav članic, za katere veljajo navedene uvozne dajatve. Posledično negativno vplivajo na ugled in trgovino z vsemi vini Unije, prisotnimi na trgu ZDA. Ugled vina ne temelji samo na njegovi kakovosti, temveč tudi na njegovi ceni ter občutenim razmerjem med njima. To zlasti velja za vina v nižjem in srednjem cenovnem razredu, na katera ima 25-odstotna uvozna dajatev v absolutnem smislu večji učinek kot na dražja vina, saj slednja kupujejo poznavalci, ki jih višja cena ne odvrne od nakupa. Vina Unije na trgu ZDA konkurirajo vinom s poreklom od drugod, na primer iz Južne Amerike, Avstralije ali Južne Afrike. Zaradi tako ostre in močne konkurence je občutenje splošnih cenovnih ravni zelo pomembno. Če je potrošnikom znano, da je cena vin s poreklom iz nekaterih držav Unije višja zaradi višje uvozne dajatve, bo to negativno vplivalo na splošno občutenje cenovne ravni vin Unije in s tem povpraševanje potrošnikov preusmerilo na izdelke s poreklom od drugod. Glede na nastale tržne razmere in zmanjšanje skupnega prihodka za proizvajalce je upravičeno sprejeti takojšnje ukrepe za odpravo učinkov opisanih uvoznih dajatev, ki bi zajemali vsa vina s poreklom iz vseh držav članic in ne le iz tistih, ki jih uvozne dajatve neposredno zadevajo.
(14)

Komisija je prejela in preučila zahtevek „Bio.inspecta AG“ za spremembo specifikacij. Na podlagi prejetih informacij je Komisija ugotovila, da je upravičeno razširiti geografsko območje uporabe priznanja na Črno goro, Severno Makedonijo in Srbijo za kategorije proizvodov A, B, D, E in F ter razširiti uporabo priznanja na Albanijo, Bosno in Hercegovino, Gruzijo, Iran, Kazahstan, Kosovo (5), Moldavijo, Rusijo, Tadžikistan, Ukrajino, Uzbekistan in Vietnam za kategorije proizvodov B, E in F, na Armenijo, Libanon in Tanzanijo za kategoriji proizvodov B in E, na Alžirijo in Kirgizistan za kategorijo proizvodov B, na Turčijo za kategoriji proizvodov E in F ter na Azerbajdžan za kategorijo proizvodov E.
„(c)

zbira in analizira podatke in informacije za opredelitev virov FOD in trendov v zvezi s FOD ter izvaja popravljalne in/ali preventivne ukrepe za izboljšanje učinkovitosti programa.“
A)

Plovila z vlečnimi mrežami, ki lovijo progastega bradača, osliča, dolgoostno rdečo kozico in škampa v epikontinentalnem pasu in zgornjih predelih kontinentalne strmine. Vrsta orodja Geografsko območje Skupine staležev Skupna dolžina plovil Oznaka skupine ribolovnega napora Vlečne mreže (TBB, OTB, PTB, TBN, TBS, TB, OTM, PTM, TMS, TM, OTT, OT, PT, TX, OTP, TSP) Podobmočja GFCM 1-2-5-6-7 Progasti bradač na geografskih podobmočjih 1, 5, 6 in 7; oslič na geografskih podobmočjih 1-5-6-7; dolgoostna rdeča kozica na geografskih podobmočjih 1, 5 in 6 ter škamp na geografskih podobmočjih 5 in 6. < 12 m EFF1/MED1_TR1 ≥ 12 m in < 18 m EFF1/MED1_TR2 ≥ 18 m in < 24 m EFF1/MED1_TR3 ≥ 24 m EFF1/MED1_TR4 Podobmočja GFCM 8-9-10-11 Progasti bradač na geografskih podobmočjih 9, 10 in 11; oslič na geografskih podobmočjih 9-10-11; dolgoostna rdeča kozica na geografskih podobmočjih 9-10-11 ter škamp na geografskih podobmočjih 9 in 10. < 12 m EFF1/MED2_TR1 ≥ 12 m in < 18 m EFF1/MED2_TR2 ≥ 18 m in < 24 m EFF1/MED2_TR3 ≥ 24 m EFF1/MED1_TR4
(8)

Glede na to, da pogodbenice NAFO pogosteje spreminjajo nekatere določbe ukrepov za ohranjanje in izvrševanje, v prihodnosti pa bodo te določbe predvidoma verjetno spremenjene še večkrat, in da bi prihodnje spremembe ukrepov za ohranjanje in izvrševanje hitro prenesli v pravo Unije, bi bilo treba na Komisijo prenesti pooblastilo, da v skladu s členom 290 Pogodbe o delovanju Evropske unije (PDEU) sprejme akte v zvezi z naslednjimi vidiki: seznamom dejavnosti raziskovalnih plovil; ukrepi v zvezi z ribolovom severne kozice; spremembo globin ribolova in sklicevanjem na omejena ali zaprta območja; postopki glede plovil z dovoljenjem, ki imajo na krovu več kot 50 ton žive teže skupnega ulova, opravljenega zunaj upravnega območja, in na to območje vstopajo zaradi ribolova grenlandske morske plošče, in predpogoji za začetek ribolova grenlandske morske plošče; vsebino elektronskega posredovanja, seznamom veljavnih dokumentov, ki jih je treba imeti na krovu plovil, in vsebino načrtov zmogljivosti, dokumentacijo, ki jo je treba imeti na krovu plovil v zvezi s sporazumi o zakupu; podatki iz sistema za spremljanje plovil (v nadaljnjem besedilu: sistem VMS); določbami o elektronskem poročanju in vsebini obvestil ter obveznostmi kapitana plovila med inšpekcijskim pregledom. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje (9). Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.
(10)

Dokler so še naprej izpolnjeni pogoji za upravičenost Združenega kraljestva ter oseb in subjektov s prebivališčem ali sedežem v Združenem kraljestvu na podlagi te uredbe, je prav tako primerno, da se v letu 2020 zagotovi njihova upravičenost do financiranja iz proračuna Unije za namene pogojev, določenih v razpisih, naročilih, natečajih ali katerih koli drugih postopkih, ki lahko privedejo do financiranja iz proračuna Unije, razen v posebnih primerih, povezanih z varnostjo in izgubo članstva Združenega kraljestva v Evropski investicijski banki, ter da se jim zagotovi financiranje Unije. Takšno financiranje Unije bi moralo biti omejeno na upravičene odhodke, nastale v letu 2020; iz upravičenosti bi morale biti izključene pogodbe o javnih naročilih, podpisane pred koncem leta 2020 v okviru uporabe naslova VII Uredbe (EU, Euratom) 2018/1046 Evropskega parlamenta in Sveta (4) (v nadaljnjem besedilu: finančna uredba), ki se še naprej izvajajo v skladu z zadevnimi pogoji, ter shema neposrednih plačil kmetom v Združenem kraljestvu v letu predložitve vlog 2020. Poleg tega je primerno določiti, da Združeno kraljestvo ali osebe ali subjekti s prebivališčem ali sedežem v Združenem kraljestvu niso upravičeni do ukrepov na podlagi Uredbe (EU) št. 1309/2013 Evropskega parlamenta in Sveta (5), kakor je bila spremenjena z Uredbo (EU) 2019/1796 Evropskega parlamenta in Sveta (6), v zvezi z delavci, ki so postali presežni, in samozaposlenimi osebami, ki so prenehale opravljati dejavnost zaradi izstopa brez sporazuma, in do ukrepov na podlagi Uredbe Sveta (ES) št. 2012/2002 (7), kakor je bila spremenjena, v zvezi z resnim finančnim bremenom za države članice, ki ga je mogoče neposredno pripisati izstopu brez sporazuma o izstopu. V skladu s finančno uredbo je treba v razpisih, naročilih, natečajih ali drugih postopkih ter vseh iz tega izhajajočih sporazumih z Združenim kraljestvom ali osebami ali subjekti s prebivališčem ali sedežem v Združenem kraljestvu ali sklepih v korist Združenega kraljestva ali oseb ali subjektov s prebivališčem ali sedežem v Združenem kraljestvu navesti pogoje za upravičenost in nadaljevanje upravičenosti s sklicevanjem na to uredbo.
Člen 1

Ustanovitev in cilji

2. Cilj EU-OSHA je institucijam in organom Unije, državam članicam, socialnim partnerjem in drugim akterjem, ki so dejavni na področju varnosti in zdravja pri delu, zagotoviti ustrezne tehnične, znanstvene in ekonomske informacije ter kvalificirano strokovno znanje na tem področju za izboljšanje delovnega okolja glede zaščite varnosti in zdravja delavcev.

V ta namen EU-OSHA pridobiva in razširja znanje, zagotavlja dokaze in storitve za oblikovanje politik, vključno z ugotovitvami na podlagi raziskav, in omogoča lažjo izmenjavo znanja med Unijo in nacionalnimi akterji.
IZVEDBENA UREDBA KOMISIJE (EU) 2019/2187

z dne 19. decembra 2019

o določitvi najvišjega zneska pomoči za zasebno skladiščenje oljčnega olja v okviru razpisnega postopka, odprtega z Izvedbeno uredbo (EU) 2019/1882

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (1) in zlasti točke (a) prvega pododstavka člena 4(2) Uredbe,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (2) ter zlasti člena 18(2) Uredbe,

ob upoštevanju naslednjega:

(1) Z Izvedbeno uredbo Komisije (EU) 2019/1882 (3) je bil odprt razpisni postopek za zasebno skladiščenje oljčnega olja.

(2) Na podlagi ponudb, prejetih v podobdobju za predložitev, ki se je končalo 17. decembra 2019, največje količine za skladiščenje, ocenjenih stroškov skladiščenja in drugih pomembnih tržnih informacij je primerno določiti najvišji znesek pomoči za skladiščenje 17 629,18 tone oljčnega olja za obdobje 180 dni za ublažitev težavnih razmer na trgu.

(3) Da bi zagotovili učinkovitost ukrepa, bi morala ta uredba začeti veljati na dan objave v Uradnem listu Evropske unije.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Za ponudbe, predložene v razpisnem postopku, ki je bil odprt z Izvedbeno uredbo (EU) 2019/1882 v podobdobju, ki se končalo 17. decembra 2019, je najvišji znesek pomoči za zasebno skladiščenje oljčnega olja: (a) 0,00 EUR za tono na dan ekstra deviškega oljčnega olja; (b) 1,10 EUR za tono na dan deviškega oljčnega olja; (c) 1,10 EUR za tono na dan lampantnega oljčnega olja.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 19. decembra 2019 Za Komisijo V imenu predsednice Jerzy PLEWA Generalni direktor Generalni direktorat za kmetijstvo in razvoj podeželja

(1) UL L 346, 20.12.2013, str. 12.

(2) UL L 347, 20.12.2013, str. 671.

(3) Izvedbena uredba Komisije (EU) 2019/1882 z dne 8. novembra 2019 o odprtju razpisnih postopkov za znesek pomoči za zasebno skladiščenje oljčnega olja (UL L 290, 11.11.2019, str. 12).
Mobilna, samouravnotežena in električno napajana naprava, tako imenovani „teleprezenčni robot“. Sestavljen je iz naslednjih glavnih sestavnih delov v enem ohišju z dvema kolesoma, ki sta nameščena na os: — merilnika pospeška in giroskopa, — elektromotorja, — modula Bluetooth, — polnljive baterije. Izdelek ima električni priključek za polnjenje baterije, statusno lučko in navpični teleskopski drog z uravnavanjem višine na motorni pogon. Drog ima na vrhu snemljivo držalo za tablični računalnik („tablico“). Držalo je opremljeno z vhodom USB za napajanje tablice. Izdelek se lahko daljinsko upravlja le s kompatibilno napravo (tabličnim računalnikom ipd.) z brezžičnimi komunikacijskimi funkcijami, ki uporabljajo Bluetooth. Izdelek se uporablja za prevoz in dviganje oziroma spuščanje tabličnega računalnika ter za njegovo napajanje z električno energijo. Glej sliko (*).

8428 90 90
(2)

Z dopisom z dne 16. oktobra 2017 so francoski organi Komisiji sporočili, da je bilo prehodno obdobje iz člena 15(4) Uredbe (EU) št. 1151/2012, ki se konča 31. decembra 2022, odobreno desetim gospodarskim subjektom s sedežem na njihovem ozemlju, ki izpolnjujejo pogoje iz navedenega člena v skladu z odlokom z dne 12. septembra 2017 o spremembi specifikacij za zaščiteni označbi porekla „Beurre d’Isigny“ in „Crème d’Isigny“, objavljenim 20. septembra 2017 v Uradnem listu Francoske republike. Z dopisom z dne 26. septembra 2018 so isti organi sporočili besedilo novega odloka z dne 30. avgusta 2018, ki spreminja odlok z dne 12. septembra 2017 in vključuje imena navedenih gospodarskih subjektov. Med nacionalnim postopkom ugovora so navedeni gospodarski subjekti, ki so zakonito tržili „Beurre d’Isigny“ vsaj pet let pred vložitvijo zahtevka, vložili ugovore. Šest gospodarskih subjektov je ugovarjalo naslednji določbi: „Vsaka krava v laktaciji mora imeti na voljo najmanj 35 arov (naravnega, začasnega ali letnega) travinja, od tega najmanj 20 arov pašne površine ali najmanj 10 arov pašne površine, dopolnjene s travo za krmo.“ Zadevni gospodarski subjekti so: GAEC des normandes (SIRET: 38531072700016), GAEC des Quesnel (SIRET: 41022988100011), GAEC du chalet (SIRET: 34005162200017), GAEC de la cour des mares (SIRET: 34897314000026), GAEC du hameau (SIRET: 38259121200016) in GAEC du petit flot (SIRET: 43783781800016). Dva gospodarska subjekta sta ugovarjala naslednji določbi: „Sveža ali konzervirana trava sestavlja povprečno najmanj 40 % krmnega obroka, izraženo kot suha snov, v vsaj sedmih mesecih paše.“ Zadevna gospodarska subjekta sta: EARL des clôtures (SIRET: 51075733900013) in GAEC du Clos Roset (SIRET: 48310227300016). Dva gospodarska subjekta sta ugovarjala naslednji določbi: „V dnevnem krmnem obroku njen delež (sveža ali konzervirana trava) ne sme biti manjši od 20 %, izražen kot suha snov v preostalem delu leta (obdobje brez paše).“ Zadevna gospodarska subjekta sta: GAEC de la Ronchette (SIRET: 49754563200018) in GAEC du Village Culot.